CELEX: 62013TA0510
Language: da
Date: 2015-12-17 00:00:00
Title: Sag T-510/13: Rettens dom af 17. december 2015 — Italien mod Kommissionen (Sprogordning — meddelelser om almindelige udvælgelsesprøver med henblik på ansættelse af oversættere — valg af andet sprog blandt tre sprog — kommunikationssprog med udvælgelsesprøvernes ansøgere — forordning nr. 1 — vedtægtens artikel 1d, stk. 1, artikel 27, stk. 1, og artikel 28, litra f) — princippet om forbud mod forskelsbehandling — proportionalitet)

15.2.2016   
            
            
               DA
            
            
               Den Europæiske Unions Tidende
            
            
               C 59/15
            
         Rettens dom af 17. december 2015 — Italien mod Kommissionen
   (Sag T-510/13) (1)
   
   ((Sprogordning - meddelelser om almindelige udvælgelsesprøver med henblik på ansættelse af oversættere - valg af andet sprog blandt tre sprog - kommunikationssprog med udvælgelsesprøvernes ansøgere - forordning nr. 1 - vedtægtens artikel 1d, stk. 1, artikel 27, stk. 1, og artikel 28, litra f) - princippet om forbud mod forskelsbehandling - proportionalitet))
   (2016/C 059/15)
   Processprog: italiensk
   
      Parter
   
   
      Sagsøger: Den Italienske Republik (ved G. Palmieri, som befuldmægtiget, bistået af avvocati dello Stato P. Gentili og S. Fiorentino)
   
      Sagsøgt: Europa-Kommissionen (ved J. Currall og G. Gattinara, som befuldmægtigede)
   
      Intervenient til støtte for sagsøger: Kongeriget Spanien (ved abogado del Estado J. García-Valdecasas Dorrego)
   
      Intervenient til støtte for sagsøgte: Forbundsrepublikken Tyskland (ved T. Henze og B. Beutler, som befuldmægtigede)
   
      Sagens genstand
   
   Påstand om annullation af meddelelsen om de almindelige udvælgelsesprøver EPSO/AD/260/13, EPSO/AD/261/13, EPSO/AD/262/13, EPSO/AD/263/13, EPSO/AD/264/13, EPSO/AD/265/13 og EPSO/AD/266/13 med henblik på oprettelsen af en ansættelsesreserve af oversættere med henholdsvis dansk, engelsk, fransk, italiensk, maltesisk, nederlandsk og slovensk som modersmål (EUT C 2013 199 A, s. 1).
   
      Konklusion
   
   
               1)
            
            
               Meddelelsen om de almindelige udvælgelsesprøver EPSO/AD/260/13, EPSO/AD/261/13, EPSO/AD/262/13, EPSO/AD/263/13, EPSO/AD/264/13, EPSO/AD/265/13 og EPSO/AD/266/13, med henblik på oprettelse af en ansættelsesreserve af oversættere med henholdsvis dansk, engelsk, fransk, italiensk, maltesisk, nederlandsk og slovensk som modersmål, annulleres.
            
         
               2)
            
            
               Europa-Kommissionen bærer sine egne omkostninger og betaler de omkostninger, der er afholdt af Den Italienske Republik.
            
         
               3)
            
            
               Kongeriget Spanien og Forbundsrepublikken Tyskland bærer deres egne omkostninger i forbindelse med deres interventionsbegæringer.
            
         
      (1)  EUT C 336 af 16.11.2013.